cyanic-selkie/wikianc huggingface dataset:
ԶԼՄ-ների ազատությունն Ադրբեջանում
Ադրբեջանի իշխանությունները կիրառում են բազմաթիվ միջոցներ՝ երկրում ԶԼՄ-ների ազատությունը սահմանափակելու համար։ Ընդդիմությունը, անկախ լրատվամիջոցները և լրագրողներն սահմանափակ հասանելիություն ունեն տպագրատներին և բաշխիչ ցանցերին կամ կարող են բախվել զրպարտության մեղադրանքներին և հալածող տուգանքներին։ Նրանց նկատմամբ կիրառվում է ահաբեկման մարտավարություն, ներառյալ կեղծ մեղադրանքներով բանտարկությունը ։
Ազատություն ռադիոկայանը, որը միակ լրատվամիջոցն էր, որի բովանդակությունն Ադրբեջանի հասարակության համար ապահովում էր քաղաքական բազմակարծություն, 2009 թվականից արգելված է ։
«Լրագրողներ առանց սահմանների» միջազգային հասարակական կազմակերպությունը Եվրոպայի խորհրդի Խորհրդարանական վեհաժողովին կոչ է արել դատապարտել Ադրբեջանին մամուլի ազատության խախտումների նկատմամբ հանդուրժողական վերաբերմունք ցուցաբերելու համար ։
«Լրագրողների պաշտպանության կոմիտեի» 2015 թվականի տվյալներով՝ Ադրբեջանը Եվրոպայում և Կենտրոնական Ասիայում առաջինն է բանտարկված լրագրողների թվաքանակով և 5-րդը՝ գրաքննության ցուցանիշներով՝ առաջ անցնելով Իրանից և Չինաստանից ։
2012 թվականին, երբ Եվրատեսիլ 2012 երգի մրցույթը անց էր կացվում Ադրբեջանում, «Sing For Democracy» և «Amnesty International» իրավապաշտպան կազմակերպությունները նույնպես անդրադարձել են Ադրբեջանում մարդու իրավունքների ոտնահարման հիմնախնդիրներին ։ Հիմնախնդիրների թվում են լրագրողների նկատմամբ հարձակումները։ Այդ նպատակով 2012 թվականի մայիսի 1-ին Եվրոպական հեռարձակողների միությունը հանդիպել է մրցույթի կազմակերպիչների հետ՝ քննարկելու այս խնդիրները ։
Իրավիճակ
Թերթերը ազատ տարածման տեսանկյունից չեն հանդիպում որոշակի խոչընդոտների։ Ադրբեջանի տպագիր թերթերի մեծ մասը վաճառվում է երկրի գրեթե ողջ տարածքում։ Եվրոպայի Խորհուրդը և Եվրոպական հանձնաժողովը մշակել են Ադրբեջանում խոսքի և տեղեկատվության ազատության օգնության միացյալ ծրագիր։ Ամերիկա-ադրբեջանական լրագրողական ակադեմիան հիմնադրվել է Ադրբեջանում ԱՄՆ դեսպանատան աջակցությամբ։ Ակադեմիայի հիմնական նպատակն է լրագրողների պրոֆեսիոնալիզմի բարձրացումն ու մասնագիտության նկատմամբ հետաքրքրության աճի ապահովումը ։
Բաքվում ԵԱՀԿ գրասենյակը, մինչ փակվելը, նախատեսում էր պետական մարմինների և գործակալությունների համար ստեղծել գործնական և միացյալ հաղորդակցման ռազմավարություն, ինչպես նաև տեղեկատվության համակարգման մեխանիզմներ։ Այս համակարգի միջոցով պետական մարմիններն ու գործակալությունները կկարողանային ապահովել իշխանություններից դեպի մեդիա և հասարակություն տեղեկատվության փոխանցումը։
Չնայած լրագրողների նկատմամբ առկա բռնաճնշումներին, Ադրբեջանի կառավարությունը ձեռնարկել է որոշակի գործողություններ, որոնք օգտակար են լրագրողների համար։ Կառավարության միջոցներով լրագրողների և խմբագրությունների համար կառուցվել է նոր շենք։ Ադրբեջանի նախագահի 2010 թվականի հուլիսի 22-ի հրամանագրով 156 տներ, առանց որևէ պարտավորության, շնորհվել են զանգվածային լրատվամիջոցների ներկայացուցիչներին։ Ծրագիրը կրել է «ԶԼՄ ներկայացուցիչների սոցիալական պաշտպանվածության ուժեղացման քայլեր» անվանումը ։ Ադրբեջանի նախագահի 2013 թվականի հուլիսի 22-ի հրամանագրով էլ ԶԼՄ-ների ներկայացուցիչներին հանձնվել է ևս 250 բնակարան, որն իրականացվել է «Հավելյալ քայլեր ԶԼՄ ներկայացուցիչների սոցիալական պաշտպանվածության ուժեղացման նպատակով» անվանումը ։
Վերջին տարիներին Ադրբեջանի կառավարությունը ուժեղացրել է վերահսկողությունը համացանցի վրա և հետապնդումների է ենթարկում համացանցային ակտիվիստներին և բլոգերներին։ ԶԼՄ-ների ազատության խմբերը մտահոգություններ ունեն համացանցի և լրագրողների հեռախոսային կապի նկատմամբ կառավարության վերահսկողության և գաղտնալսումների առնչությամբ ։
Լրագրողների նկատմամբ հարձակումներն ուղեկցվում են վերջիններիս և մարդու իրավունքների պաշտպանությամբ զբաղվող քաղաքացիական ակտիվիստների ձերբակալմամբ ու հալածմամբ։ Այդպիսի լրագրողների թվում են Ինթիգամ Ալիևը, Ռասուլ Ջաֆարովը և Լեյլա Յունուսը, որոնք ձերբակալվել էին 2014 թվականին։ Ֆիզիկական անվտանգությունից ելնելով՝ լրագրողների մեծ մասն ստիպված են եղել լքել երկիրը ։ Լրագրողների և ակտիվիստների վրա հարձակումները հազվադեպ են հետապնդվում օրենքով։ Դա չի վերաբերում այն լրագրողների նկատմամբ հարուցված դատավարություններին, որոնք քաղաքական դրդապատճառներով քրեական վարույթի առարկա են։ Վերջինս իրականացվում է նրանց վրա ազդեցության նպատակով, ինչպես նաև նրանց աշխատանքը խոչընդոտելու նպատակով։ Հենց այս միջավայրի ազդեցության արդյունքում էլ Ադրբեջանի լրագրողների շրջանում մեծապես տարածվել է ինքնաքննադատությունը ։
Տպագիր և հեռարձակվող ԶԼՄ-ների մեծամասնությունը վերահսկվում է Ադրբեջանի կառավարության և քաղաքական ու տնտեսական էլիտաների կողմից։ Որոշ դեպքերում ԶԼՄ-ները վերահսկվում են կոնկրետ անհատների կողմից։ ԶԼՄ-ների սեփականատերերի թափանցիկության օրենսդրական բացը բարդացնում է ԶԼՄ-ների իրական սեփականատերերի բացահայտման խնդիրը ։ Սակավաթիվ անկախ լրատվամիջոցներ պայքար են մղում գոյատևման համար ։ Բազմաթիվ լրագրողներ աշխատում են առանց աշխատանքային պայմանագրերի և սոցիալական անվտանգության։ Բացի այդ, նրանք ստանում են ոչ մշտական և հիմնականում ծառայությունների մատուցման պայմանագրերով նախատեսված աշխատավարձեր ։
Լրագրողների նկատմամբ հարձակումներ և սպառնալիքներ
Ադրբեջանում լրագրողների նկատմամբ սպառնալիքները, ֆիզիկական հարձակումները և հետապնդումները սովորական երևույթ են։
Միայն 2003 թվականին Ադրբեջանում ֆիզիկական բռնության զոհ է դարձել մոտ 100 լրագրող։ 2003 թվականի նախագահական ընտրություններից հետո ոստիկանության և ցուցարարների միջև տեղի ունեցած բախումների ընթացքում բռնության է ենթարկվել ավելի քան 50 լրագրող։ Լրագրողների միջազգային ֆեդերացիան 2013 թվականին Ադրբեջանում գրանցել է լրագրողների ուղղությամբ իրականացված 15 հարձակումներ։ Օրենսդրական մյուս միջոցները՝ խուլիգանությունից մինչև թմրանյութերի ու զենքի թաքցնում, պետական դավաճանություն և հարկերից խուսափում, իշխանությունների կողմից պարբերաբար օգտագործվում են պատժելու և քննադատական նյութերի հրապարակումը կանխելու համար ։
Անարդար դատավճիռներ և բանտարկված լրագրողներ
Ադրբեջանի իշխանություններն ազատազրկել են մի շարք հայտնի լրագրողների։ Լրագրողների պաշտպանության կոմիտեն մի շարք լրագրողների նկատմամբ իրականացված քրեական հետապնդումներն անվանել է «շինծու» և «քաղաքականացված» ։ 2014 թվականի վերջի դրությամբ՝ ութ լրագրողներ շարունակում են ազատազրկված մնալ ։ Միջազգային մի շարք կառույցներ, ինչպես օրինակ Եվրոպայի Խորհրդի մարդու իրավունքների հարցերով հանձնակատարը, հետևողականորեն հերքել են ադրբեջանական իշխանությունների փաստարկներն այն մասին, որ բանտարկված լրագրողները պատասխանատվության են ենթարկվել և դատապարտվել ընդհանուր բնույթի հանցագործությունների համար ։ Բանտերում լրագրողների համար նախատեսված պայմանները սարսափելի են։ Բանտերի աշխատակիցները վատ են վերաբերում լրագրողներին և մերժում ցուցաբերել բժշկական օգնություն ։ 2015 թվականի վերջի դրությամբ՝ Ադրբեջանի բանտերում շարունակել են մնալ 10 լրագրողներ։ Նրանց թվում են. Ստորև կարող եք գտնել վերջին տարիներին Ադրբեջանում բանտարկված լրագրողների համառոտ ցանկը.
Մուտքի թույլտվության արգելք և ինքնակամ արտաքսում
Մի շարք արտասահմանցի լրագրողների արգելվել է մուտք գործել Ադրբեջան կամ էլ արտաքսվել են երկրից՝ Ադրբեջանի արտաքին և ներքին քաղաքականության վերաբերյալ իշխանություններին ոչ հաճելի հրապարակումներ անելու համար։
Քաղաքական միջամտություններ
Ադրբեջանի նախագահ Իլհամ Ալիևը և նրա ղեկավարած «Նոր Ադրբեջան» կուսակցությունը վերահսկում են ԶԼՄ-ների մեծ մասն ու փոխանցվող տեղեկատվությունը, չնայած երկրում 1998 թվականից արգելված է գրաքննությունը ։ Քաղաքական կուսակցությունները տնտեսական ազդեցության գործիք հանդիսացող գովազդի միջոցով վերահսկում են ԶԼՄ-ների գործունեությունը ։
Զրպարտության մեղադրանքով հայցեր
Զրպարտությունը քրեորեն պատժելի հանցագործություն է, որի համար անձը կարող է ազատազրկվել մինչև 3 տարի ժամկետով։ Միևնույն ժամանակ լրագրողները, որոնք կարող են վնասել երկրի նախագահի պատիվն ու արժանապատվությունը, կարող են մինչև երկու տարով ազատազրկվել։ Օրենսդրական այս նորմից ելնելով՝ կառավարությունը կարող է ճնշումներ գործադրել անկախ լրատվամիջոցների և ընդդիմադիր մամուլի վրա։ 2013 թվականից օրենսդրական նորմը տարածվում է նաև համացանցային բովանդակության վրա ։
Կիբերհարձակումներ
Վերջին տարիներին ուժեղացել է վերահսկողությունը բլոգերների, սոցցանցերի ակտիվիստների և լրագրողների համացանցային ակտիվության վրա ։ Բլոգեր Էլսևար Մուրսալին բանտարկվել է թմրանյութերի պահպանման մեղադրանքով և ազատ արձակվել միայն 2014 թվականի հոկտեմբերին ։
2013 թվականին կառավարությունը արգելափակել է անվտանգության ծառայությունների վերաբերյալ լուսանկարների փոխանակման կայք էջը։ Միևնույն ժամանակ, «Azadliq»-ը և «Ազատություն» ռադիոկայանը ենթարկվել են կիբերհարձակումների ։
Ծանոթագրություններ
Կատեգորիա:Գրաքննությունն Ադրբեջանում Կատեգորիա:Մարդու իրավունքներն Ադրբեջանում Կատեգորիա:Ադրբեջանական լրատվամիջոցներ
Ռոբինզոն Կրուզոյի հետագա արկածները
«Ռոբինզոն Կրուզոյի հետագա արկածները», Դանիել Դեֆոյի՝ Ռոբինզոն Կրուզոյի մասին պատմող առաջին գրքի շարունակությունը։ Գրքի ամբողջական վերնագիրն է՝ «Ռոբինզոն Կրուզոյի հետագա արկածները, որոնք կազմում են նրա կյանքի երկրորդ և վերջին մասը, և որն ընդգրկում է երեք աշխարհամասերով նրա ճանապարհորդությունների շարադրանքը՝ գրված նրա կողմից»։ Գիրքն առաջին անգամ հրատարակվել է 1719 թվականին առաջին մասի հետ միասին, քանի որ Դեֆոն դրանք գրել է միաժամանակ։
Ենթադրվում է, որ այս պատմությունը մասամբ հիմնված է Մոսկվայի դեսպանատան քարտուղար Ադամ Բրանդի օրագրի վրա, որը մանրամասն նկարագրում է դեսպանատան ուղևորությունը Մոսկվայից Պեկին 1693 թվականից մինչև 1695 թվականը ։
Սյուժե
Գրքում Ռոբինզոնը, վերադառնալով Անգլիա և հարստանալով, սկսում է ապրել չափավոր կյանքով։ 1694 թվականի հունվարին նա սարքավորում է նավը և Ուրբաթի հետ նորից մեկնում իր կղզի։ Այնտեղ նա գտնում է վերաբնակների մեծաթիվ գաղութ (մոտ 70 մարդ), բարեփոխումներ է իրականացնում։ Վայրենիների հետ բախումներից մեկում ուրբաթ օրը զոհվում է։  Առևտրային գործերով հասնելով Հարավարևելյան Ասիայի ափերին՝ Ռոբինզոնը ստիպված է Եվրոպա հասնել՝ անցնելով ամբողջ Ռուսաստանով և Սիբիրով (այն ժամանակվա աշխարհագրագետների պատկերացումներին համապատասխան՝ կոչվում է «Մեծ Տարտարիա»)։ Մասնավորապես, նա 8 ամսվա ընթացքում նա սպասում է ձմեռվա անցնելուն Տոբոլսկում։ 1704 թվականի ամռանը Կրուզոն հասնում է Արխանգելսկ և մեկնում Անգլիա՝ Լոնդոն ժամանելով 1705 թվականի հունվարին 72 տարեկանում։ Գրքի իրադարձությունները ձգվում են շուրջ 11 տարի։
Գիրքը պարունակում է Չինաստանի և Սիբիրի նկարագրությունները, որոնք, որպես կանոն, հորինված են և քիչ հավաստի։ Նշվում են այնպիսի քաղաքներ, ինչպիսիք են Տյումենը, Սոլիկամսկը, Ենիսեյսկը, Ներչինսկը, ինչպես նաև գոյություն չունեցող մի շարք բնակավայրեր։
Արտաքին հղումներ
Կատեգորիա:Դանիել Դեֆոյի ստեղծագործություններ Կատեգորիա:1719 վեպեր Կատեգորիա:Անգլերեն վեպեր Կատեգորիա:Արկածային վեպեր Կատեգորիա:Անգլերեն գրքեր Կատեգորիա:Անգլերեն գրականություն
Սքայֆոլ
Կոորդինատները «Սքայֆոլ» (Skyfall), ֆիլմն անգլիական հատուկ գործակալ Ջեյմս Բոնդի մասին պատմող թվով 23-րդ ֆիլմն է, որտեղ արդեն 3-րդ անգամ Բոնդի դերակատարն է Դենիել Քրեյգը։
Ֆիլմի Մասին
Ինչպես միշտ, Բոնդին խիստ կարևոր առաջադրանք է հանձնարարվել, որը նրան տարել է դեպի Ստամբուլ։ Անհրաժեշտ է ետ վերադարձնել գողացված կոշտ սկավառակը, որում գտնվում է բոլոր գաղտնի գործակալների ցուցակը։ Այս դեպքում Բոնդը մենակ չի գործում, որն էլ նրա ձախողման պատճառն է դառնում։
M-ի հրամանով նրա գործընկեր Իվ Մանիպեննին փորձում է ազատվել Բոնդի հետ գնացքի վրա մենամարտող հակառակորդից, սակայն գնդակը դիպչելով Բոնդին, նրան գցում է կամրջից։ Չկարողանալով վերադարձնել գործակալների ցուցակը, կորուստներն անխուսափելի են դառնում։ Պայթեցվում է MI6-ը (Կենտրոնակայան), որից հետո սկսվում է գործակալների բացահայտումը և ոչնչացումը։ Այս ամենին վերջ տալու համար հայտնվում է մահացած համարվող Բոնդը, ում համար «կենդանանալը հոբբի է դարձել»։ Այն փաստը, որ վիրավորվելուց հետո Բոնդը չի կարողանում անցնել գործակալների համար նախատեսված ստուգումը և ճանաչվում է ոչ պիտանի, նույնպես նրան չի կանգնեցնում։ Հետքերը նրան տանում են Շանհայ, որտեղից էլ նա հայտնվում է Մակաո կղզում, ուր հանդիպում է MI-ի նախկին գործակալ Ռաուլ Սիլվային։ Հաջող գործողությունների արդյունքում Սիլվան բռնվում է և տարվում MI6-ի նոր կենտրոնակայան, որտեղից պարզապես «հնարավոր չէ» փախչել։ Սակայն այդ ամենն առաջին հայացքից, քանի որ Սիլվային հաջողվում է դիմել փախուստի և մահափորձ կատարել M-ի վրա։ Այս ամենի արդյունքում Բոնդն ու M-ը հայտնվում են Բոնդի ծննդավայր Շոտլանդիայում, ուր նրանք պետք է դիմակայեն Սիլվայի մի ամբողջ բանակի ։
Արտաքին հղումներ
Կատեգորիա:2012 ֆիլմեր Կատեգորիա:Սեմ Մենդեսի ֆիլմեր Կատեգորիա:Անգլերեն ֆիլմեր Կատեգորիա:MGM ֆիլմեր Կատեգորիա:Ֆիլմեր Ջեյմս Բոնդի մասին Կատեգորիա:Columbia Pictures ֆիլմեր Կատեգորիա:Բրիտանական ֆիլմեր Կատեգորիա:IMAX ֆիլմեր Կատեգորիա:Ֆիլմեր, որոնց գործողությունները տեղի են ունենում Լոնդոնում Կատեգորիա:Ֆիլմեր վրեժի մասին Կատեգորիա:Լոնդոնում նկարահանված ֆիլմեր Կատեգորիա:Ամերիկյան ֆիլմեր Կատեգորիա:Ֆիլմեր, որոնց գործողությունները տեղի են ունենում Թուրքիայում Կատեգորիա:Ֆիլմեր, որոնց գործողությունները տեղի են ունենում Ստամբուլում Կատեգորիա:Թուրքիայում նկարահանված ֆիլմեր Կատեգորիա:Ստամբուլում նկարահանված ֆիլմեր Կատեգորիա:Ամերիկյան սիքվել ֆիլմեր Կատեգորիա:2010-ականների սիքվել ֆիլմեր Կատեգորիա:Ամերիկյան էքշն թրիլեր ֆիլմեր Կատեգորիա:BAFTA մրցանակի դափնեկիր ֆիլմեր Կատեգորիա:Pinewood Studios-ում նկարահանված ֆիլմեր Կատեգորիա:2010-ականների էքշն թրիլեր ֆիլմեր Կատեգորիա:Բրիտանական վեպերի էկրանավորումներ Կատեգորիա:United Artists ֆիլմեր Կատեգորիա:Ֆիլմեր, որոնց գործողությունները տեղի են ունենում Անգլիայում Կատեգորիա:Ֆիլմեր ահաբեկչության մասին Կատեգորիա:Ամերիկյան արկածային ֆիլմեր Կատեգորիա:Բրիտանական թրիլեր ֆիլմեր Կատեգորիա:Բրիտանական մարտաֆիլմեր
Աստերոիդների ցանկ (282501-282600)
Աստերոիդների ցանկ (282401-282500) * Աստերոիդների ցանկ * Աստերոիդների ցանկ (282601-282700)
Սուլբի (գյուղ, Մեռեմյաե շրջան)
Սուլբի (Sulbi), գյուղ Էստոնիայի Վիրումաա նահանգի Մեռեմյաե շրջանում։
2011 թվականի տվյալներով գյուղում բնակվում էր 1 մարդ։
Արտաքին հղումներ
Կատեգորիա:Էստոնիայի Վիրումաա նահանգի Մեռեմյաե շրջանի բնակավայրեր Կատեգորիա:Էստոնիայի գյուղեր
Պոպովո (գյուղ, Նովի Սանժարիի շրջան)
Պոպովո (Попове), գյուղ Ուկրաինայի Պոլտավայի մարզի Նովի Սանժարիի շրջանում։
2001 թվականի տվյալներով Պոպովո գյուղում բնակվում էր 363 մարդ։ Բնակավայրը զբաղեցնում է 1705 կմ² տարածք։ Բնակչության խտությունը կազմում էր 212,9 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Նովի Սանժարիի շրջանի բնակավայրեր Կատեգորիա:Ուկրաինայի գյուղեր
Վարչական իրավազորություն
Վարչական իրավազորություն, անհատական վարչական գործեր լուծելու և վարչական կարգով սանկցիաներ կիրառելու պետական կառավարման մարմինների և նրանց պաշտոնարար անձանց լիազորությունը։
Պետական կառավարման որոշ մարմիններ ու նրանց պաշտոնարար անձինք վարչական իրավազորություն իրականացնում են իրենց իրավունքների շրջանակներում։
Պետական մարմինների վարչական իրավազորության գործունեությունը կարգավորվում է վարչական դատավարության նորմերով։ Իրավունքը սահմանում է, որ վարչական իրավազորությունը պետք է իրականացվի անձի բոլոր երաշխիքների ու իրավունքների պահպանմամբ։
Կատեգորիա:Վարչական իրավունք
Օրգորա
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 117 մարդ :
Սերդօվա
Սերդօվա, գյուղ Արևմտյան Հայաստանում, Սեբաստիայի վիլայեթի Ամասիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Աբզաևո (գյուղ, Բուրաևսկի շրջան)
Աբզաևո (Абзаево, Абзай), գյուղ Ռուսաստանի Բաշկորտոստան հանրապետության Բուրաևսկի շրջանի կազմում։
Բնակչությունը 2009 թվականին գրանցված տվյալներով կազմում էր 173 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բուրաևսկի շրջանի բնակավայրեր
Կլյուչկովա (Միլլերովսկի շրջան)
Կլյուչկովա (Ключковка), գյուղ (խուտոր) Ռուսաստանի Դաշնության Ռոստովի մարզի Միլլերովսկի շրջանում։ Մտնում է Դեգտևսկի գյուղական համայնքի կազմի մեջ։
Կեմցի
Բնակչությունը 2008 թվականին գրանցված տվյալներով կազմում էր 448 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:18-րդ դարում հիմնադրված բնակավայրեր Կատեգորիա:Ռուսաստանի Տվերի մարզի Բոլոգովսկի շրջանի բնակավայրեր
Մերոմորֆ ֆունկցիաներ
Մերոմորֆ ֆունկցիաներ (հունարեն՝ μέρος-մաս, կոտորակ և μορφή—ձև, տեսք), ֆունկցիաներ, որոնք տրված G տիրույթում (մասնավորաբար վերջավոր կոմպլեքս հարթության մեջ) կարող են ներկայացվել երկու միարժեք անալիտիկ (ամբողջ) ֆունկցիաների հարաբերության տեսքով։ Մերոմորֆ ֆունկցիաները կարող են սահմանվել նաև որպես տիրույթում բևեռներից բացի այլ եզակի կետեր չունեցող անալիտիկ ֆունկցիաներ։ Մերոմորֆ ֆունկցիաներ են Էյլերի ֆունկցիան, ռացիոնալ ֆունկցիաները, եռանկյունաչափական ֆունկցիաները և այլն։ Հայ մաթեմատիկոսները վերջին տասնամյակների ընթացքում մի շարք կարևոր արդյունքներ են ստացել մերոմորֆ ֆունկցիաների տեսության բնագավառում։
Կատեգորիա:Ֆունկցիաների տեսակներ
Արվիե (Ավերոնի գավառ)
Արվիե (Arvieu), համայնք Ֆրանսիայի Օքսիտանիա երկրամասի Ավերոն գավառում ։
Բնակչությունը 2010 թվականի դրությամբ կազմում է 865 մարդ, բնակչության խտությունը` 18.44 մարդ/կմ²։ Բնակավայրը զբաղեցնում է 46.91 կմ² տարածք։
Աշխարհագրություն
Գտնվում է Փարիզ քաղաքից 520 կմ հարավ, Թուլուզ քաղաքից` 120 կմ հյուսիս-արևելք, Ռոդեզ քաղաքից` 19 կմ հարավ։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 500 աշխատունակ (15-64 տարեկան) բնակիչ, որոնցից ակտիվ էին 368-ը, իսկ ոչ ակտիվները` 132։ Ակտիվության ցուցանիշը կազմում է 73,6 %։ 368 աշխատունակ մարդկանցից աշխատել է 359 անձ (205 տղամարդ և 154 կին)։ Գործազուրկ են եղել 9 անձ (3 տղամարդ և 6 կին)։ 132 անաշխատունակներից 32-ը եղել են աշակերտներ կամ ուսանողներ, 69-ը` թոշակառուներ, իսկ 31-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Բելկովցի
2001 թվականի տվյալներով Բելկովցի գյուղում բնակվում էր 1 056 մարդ։ Բնակավայրը զբաղեցնում է 3404 կմ² տարածք։ Բնակչության խտությունը կազմում էր 310,22 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Կորոստիշևի շրջանի բնակավայրեր Կատեգորիա:Ուկրաինայի գյուղեր Կատեգորիա:1609 թվականին հիմնադրված բնակավայրեր
Բորիս Բաղդասարով
Բորիս Բաղդասարով ( անգլ՝ Boris Baghdasarov, ռուս՝ Борис Багдасаров, հունվարի 27, 1997, Աշխաբադ, Թուրքմենստան) հայ դերասան ։
Կենսագրություն
Ծնվել է 1997 թվականի հունվարի 27-ին Թուրքմենստանի Աշխաբադ քաղաքում։ Առաջին դասարան գնացել է Հայաստանում, սովորել է ռուսական թեքությամբ դպրոցում։ Բնակվում է Երևանում, հաճախ է լինում Մոսկվայու մ։ 18 տարեկանից բնակվում է մենակ՝ համարելով դա առավելության ու ինքնուրույնության նշան ։ Ամուսնացած չէ։
Սովորել է Աբել Աբելյան ի դերասանական դպրոցում, որն ավարտելով մասնակցել է քասթինգի ու ստացել իր առաջին գլխավոր դերը։
Դերասանական գործունեություն
2016-2019 թթ թվականներին նկարահանվել է <<Ազիզյաններ>> սիթքոմում՝ Ազատի կերպարում։
2019-2021 թթ թվականներիին <<Դեպի ճամբար>> մանկական սիթքոմի 1-ին ու 2-րդ եթերաշրջաններում՝ Ալենի կերպարում։
Անձնական տվյալները
Քաշը՝ 64 կգ
Տարիքը՝ 24 տարեկան (2021թ)
Ընտանիքի անդամները՝ մայր, հայր, քույր ու եղբայր
Հոբիներ՝ մարմնամարզություն, երգ ընթերցանություն։ Մտածում է նաև ոչ պրոֆեսիոնալ, սիրողական սպորտով զբաղվելու, վոկալի դասերի հաճախելու մասին, զբաղվում է նաև սցենարական գործունեությամբ։ Հույս ունի,ոի մեկ օր այն կյանքի կոչվի ու ֆիլմ դառնա։
Իրականում նրա ազգի անունը եղել է Բաղդասարյան, ուղղակի պապիկը տեղափոխվել Է Ռուսաստան ի տարածք՝ դառնալով Բաղդասարով, այդպես շարունակել են Բաղդասարով կոչվել։
Ծանոթագրություններ։
Բորիսի մասին ավելին իմանալու մասին՝https://bravo.am/news/_%D4%B1%D5%A6%D5%A1%D5%BF%D5%AB_%D5%AF%D5%A5%D6%80%D5%BA%D5%A1%D6%80%D5%AB%D6%81_%D5%B0%D5%A5%D5%BF%D5%B8_%D5%A2%D5%A1%D6%81%D5%A1%D5%BD%D5%A1%D5%AF%D5%A1%D5%B6_%D5%A4%D5%A5%D6%80_%D5%A7%D5%AB_%D5%B8%D6%82%D5%A6%D5%B8%D6%82%D5%B4___%D4%B2%D5%B8%D6%80%D5%AB%D5%BD_%D4%B2%D5%A1%D5%B2%D5%A4%D5%A1%D5%BD%D5%A1%D6%80%D5%B8%D5%BE_77652
https://www.aysor.am/am/news/2018/03/12/%D4%B2%D5%B8%D6%80%D5%AB%D5%BD-%D4%B2%D5%A1%D5%B2%D5%A4%D5%A1%D5%BD%D5%A1%D6%80%D5%B8%D5%BE/1385280
https://www.tert.am/life/am/news/2020/02/27/boris-bagdasarov/63959
https://www.youtube.com/watch?v=4FjGP-OA3Wc
https://www.youtube.com/watch?v=3Tf4_KqjQ6c
Արտաքին հղումներ
- Բորիսի ինստագրամը
- Բորիսի ֆեյսբուքը
Տրիչերո
Տրիչերո (Tricerro), կոմունա Իտալիայի Պիեմոնտ մարզի Վերչելի գավառում։
Բնակչությունը կազմում է 621 մարդ (2008 թվականի տվյալներով)։ Բնակչության խտությունը՝ 52 մարդ/կմ²։ Տարածքը՝ 12 կմ²։ Փոստային ինդեքս՝ 13038։ Հեռախոսային կոդ՝ 0161։
Ժողովրդագրություն
Բնակչության դինամիկա.
Արտաքին հղումներ
Կատեգորիա:Իտալիայի բնակավայրեր
Ալեքսեյ Զավգոռոդնիի
Ալեքսեյ Զավգոռոդնիի (Завгородній Олексій Iванович), հայտնի ինչպես Դրական(Позитив), ուկրաինացի երգիչ և կոմպոզիտոր, երգեր է գրում «Վրեմյա ի ստեկլո» խմբի և  «Mozgi» խմբի համար, ստեղծված Պոտապի ղեկավարությամբ։
Կենսագրություն
Ծնվել է 1989 թվականի մայիսի 19-ին Կիևում։
Սովորել է Լոնդոնում և Քեմբրիջում։ 13 տարեկանից համագործակցում է Պոտապի հետ։ Այդպիսի սկիզբը շոու բիզնես նրան հնարավորություն է տվել մասնակցել բազմաթիվ ծրագրերի, մասնակցել է Պոտապի ավելի քան 3000 համերգներին Ռուսաստանում, Գերմանիայում, Ղազախստանում, Կանադայում և ԱՄՆ-ում։
2004 թվականին դարձել է «new'z'cool» խմբի անդամ, որը 2006 թվականին հրատարակել է «Դպրոց, Ոսկորներ, Ռեպ» երաժշտական ալբոմը։
2010 թվականին անցել է «Վրեմյա ի ստեկլո» նախագծին, որտեղ դուետով ելույթ է ունենում Նադեժդա Դորոֆեևայի հետ։ 2014 թվականին համերգ են տվել Վլադիմիր Պուտինի ծննդյան կապակցությամբ։ 2015 թվականին պարգևատրվել են շքանշանով։
2017 թվականից մասնակցում է Պոտապի այլ երաժշտական նախագծին՝ «Մոզգի» տղամարդկային էլեկտրոնային խմբին։
2017 թվականին ПЗТ մականվամբ Պոտապի հետ, որը ելույթ էր ունենում ПТП մականվան ներքո, ներկայացրել է «Մալիբու» երգի տեսահոլովակը ։
2017 թվականին Նադեժդա Դորոֆեևայի հետ դարձել է «Երեխաների ձայնը» հաղորդման մարզիչ, 1+1 ալիքով (ուկր. Голос. Діти) :
Ֆիլմագրություն
Դրականը դպրոցական տարիներին ուկրաիներեն լեզվով հնչյունավորել է Միխայիլ Տրուխինի «Մենթերը» սերիալի ավագ լեյտենանտ Վյաչիսլավ Վոլկովին։ Եթերաշրջանը չի էկրանավորվել, այդ իսկ պատճառով հետևորդները չեն գնահատել Դրականի աշխատանքը ։
2018 թվականին հնչյունավորել է «Գողացված արքայադուստրը։ Ռուսլան և Լյուդմիլա» մուլտֆիլմի գլխավոր հերոսին՝ թափառական արտիստ Ռուսլանին ։
Հյուրախաղեր Ռուսաստանում
«Վրեմյա ի ստեկլո» խումբը դադարել է հյուրախաղերով հանդես գալ Ռուսաստանում ։
2017 թվականի օգոստոսին հասունացավ նոր սկանդալ, այն բանից հետո երբ «Վրեմյա ի ստեկլո» խումբը մանկական ճամբարի ժամանակ անվանեց Ռուսաստանին «իրենց հայրենիքը» ։
Ծանոթագրություններ
յ
Կատեգորիա:Մայիսի 19 ծնունդներ Կատեգորիա:1989 ծնունդներ Կատեգորիա:Կիև քաղաքում ծնվածներ Կատեգորիա:Երաժիշտներ այբբենական կարգով Կատեգորիա:Ուկրաինացի երգիչներ Կատեգորիա:Կոմպոզիտորներ այբբենական կարգով Կատեգորիա:Ուկրաինացի կոմպոզիտորներ
Սամբատուկսա (գետ)
Սամբատուկսա (Самбатукса), գետ Ռուսաստանում, հոսում է Կարելական ինքնավար հանրապետությունում և Օլոնեցկի շրջանում։ Գետաբերանը տեղակայված է Մեգրեգա գետի ձախ ափին՝ 21 կմ հեռավորության վրա։ Գետի երկարությունը 28 կմ է, ավազանի տարածքը 106 կմ2։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ Ջրային ավազանային շրջան, գետի ենթաավազանը՝ Նևա և Լադոժսկի լճի ավազան է։ Պատկանում է Նևա ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Կարպովկա (Մարտինովսկի շրջան)
Կարպովկա (Карповка), գյուղ (խուտոր) Ռուսաստանի Դաշնության Ռոստովի մարզի Մարտինովսկի շրջանում։ Մտնում է Նովոսելովսկի գյուղական համայնքի կազմի մեջ։
Կատեգորիա:Ռոստովի մարզի Մարտինովսկի շրջանի բնակավայրեր Կատեգորիա:Ռուսաստանի խուտորներ
Թելման Գևորգյան
Թելման Գևորգի Գևորգյան, հայ դերասան։ Հայրենական մեծ պատերազմի մասնակից։
Կենսագրություն
Միջնակարգը ծննդավայրում ավարտելուց հետո նվիրվել է թատրոնին, ընդգրկվել Լենինականի Մռավյանի անվան թատրոնի խմբում, Թելուշ մականունով դարձել իր հայրենակիցների սիրելին։ Հիշարժան են հատկապես նրա Քաջ Նազարը («Քաջ Նազար») և Դուքսը («Վենետիկի վաճառականը»)։ 1942 թվականին 31 տարեկանում զոհվել է ռազմի դաշտում՝ Հայրենական մեծ պատերազմի ժամանակ ։
Ծանոթագրություններ
Կատեգորիա:Հայ դերասաններ Կատեգորիա:1911 ծնունդներ Կատեգորիա:1942 մահեր Կատեգորիա:Գյումրի քաղաքում ծնվածներ Կատեգորիա:Երկրորդ համաշխարհային պատերազմին մասնակցած հայեր
(9636) 1993 YO
(9636) , աստերոիդ աստերոիդների հիմնական գոտում։ Հայտնաբերվել է 1993 թվականի դեկտեմբերի 17-ին Ֆարրա դ'Իսոնզո աստղադիտարանի կողմից Ֆարրա դ'Իսոնզոյում ։
Միջին հեռավորությունը Արեգակից կազմում է 3,182003 ա. մ., առավելագույնը մոտենում է 3,0494 ա. մ. հեռավորության վրա և հեռանում 3,3146 ա. մ. ։ Արեգակի շուրջ մեկ ամբողջական պտույտ է կատարում 2073,24 երկրային օրվա ընթացքում, իր ուղեծրով շարժվելով միջինում 0,173641 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,81° անկյուն։
Արտաքին հղումներ
Կատեգորիա:1993 թվականին հայտնաբերված աստղագիտական մարմիններ Կատեգորիա:Ֆարրա դ'Իսոնզո աստղադիտարանի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ջրահարսը (մուլտֆիլմ, 1989)
1995-1996 թվականներին Ջրահարսը սերիալը հեռարձակվում է «Դիսնեյի կախարդական գույները» հեռուստահաղորդման ժամանակ։ 2013 թվականի սեպտեմբերի 13-ին մուլտֆիլմը թողարկվում է 3D ֆորմատով։
Սցենար
Առիել ջրահարսը՝ ծովերի արքա Տրիտոնայի փոքր աղջիկը, մոռացկոտության պատճառով չի մասնակցում համերգին, որը կազմակերպել էր արքունի խորհրդական ծովախեցգետին Սեբաստիանը։ Նա այդտեղ պետք է ելույթ ունենար առաջին անգամ և իր չքնաղ ձայնով կատարեր գլխավոր հատվածը։ Դրա փոխարեն նա իր մտերիմ ընկերոջ՝ Ֆլաունդեր ձկնիկի հետ միասին գնում է մարդկանց իրեր որոնելու մի վայրում, որտեղ տեղի էր ունեցել նավաբեկություն։ Բանն այն է, որ Առիելը չէր սիրում ծովային կյանքը։ Նրա երազանքը մարդկանց աշխարհն էր և հանուն այդ երազանքի նա խորտակված նավերից հավաքում էր մարդկանց իրերը և ուներ մի մեծ հավաքածու։ Դրանց օգտագործման մասին նա իմացել էր իր ընկեր ճայից՝ Սկատտլուից։ Չնայած նա մի քիչ հիմարիկ էր, փոխարենը պատրաստակամ էր ու բարի։ Հոր հետ համերգի ձախողման մասին զրուցելուց հետո Առիելը գնում է իր գաղտնի քարանձավը, որտեղ պահում էր մարդկանց իրերը։ Սեբաստիանը, որին Տրիտոնը հանձնարարել էր հետևել աղջկան, թափանցում է քարանձավ և խրատում է Առիելին նրա թեթևամտության համար։ Մոտակայքով անցնում էր Էրիկ արքայազնի նավը։ Այդ օրը նրա ծննդյան օրն էր և այդ առթիվ նավի վրա տոնախմբություն էր։ Տոնախմբության թեժ պահին փոթորկ է սկսվում։ Փորձելով փրկել իր շանը՝ Մաքսին, Էրիկը հայտնվում է փոթորկի մեջ և սուզվում է։ Բայց Առիելը փրկում է արքայազնին և դուրս է բերում ամրոցի մոտի ափը։
Այնտեղ նա արթնանում է Առիելի գեղեցիկ ձայնի ներքո։ Երբ նրան է մոտենում նրա խնամակալը՝ Ուկրիմուսը, անծանոթուհին անհետանում է, բայց Էրիկը չի կարողանում նրան մոռանալ և իր առաջ խնդիր է դնում գտնել սիրելիին։ Առիելը նույնպես սիրահարվում է Էրիկին, բայց Սեբաստիանը անզգուշորեն գաղտնիքը բացահայտում է թագավոր Տրիտոնին, որն ատում էր մարդկանց և նրանց համարում էր բարբարոսներ և ձուկ ուտողներ։ Տրիտոնը գտնում է դստեր գաղտնի քարանձավը և զայրույթից ոչնչացնում է ամբողջ հավաքածուն։ Երբ Առիելը լալիս էր իր հավաքածուի համար, նրա մոտ են գալիս ծովային վհուկ Ուրսուլայի ծառաները՝ Ֆլոցամը և Ջեցամը։ Նրանք առաջարկում են իրենց օգնությունը։ Լինելով պալատից վտարված՝ Ուրսուլան վաղուց էր հետևում թագավորական ընտանիքին և հարմար պահի էր սպասում պալատ վերադառնալու համար։ Հուսալքված ջրահարսը որոշում է գնալ ծովային վհուկի հետ գործարք կնքելու։
Պայմանը հետևյալն էր. Ուրսուլան Առիելին պետք է տար մարդկային ոտքեր մի պայմանով, որ երեք օրվա ընթացքում արքայազնը անկեղծ սիրով համբուրեր նրան։ Եթե այն չկատարվի, աղջիկը նորից կդառնա ջրահարս և հավերժ կպատկանի Ուրսուլային, ինչպես նրա բազմաթիվ ստրուկները (ինչի մասին ջրահարսը չէր պատկերացնում)։ Այդ ծառայության դիմաց վհուկը պահանջում է վարձավճար՝ Առիելի ձայնը, որը նա պահում էր իր խխունջ մեդալիոնի մեջ։ Իրականում վհուկը ուզում է այն օգտագործել Տրիտոնի թագով և եռատամով փոխարինելու համար, որոնց միջոցով իր ձեռքը կառնի Ատլանտիկայի իշխանությունը։ Առիելը, իրողությունը չիմանալով, Ուրսուլայի հետ կնքում է այդ պայմանագիրը և ստանում մարդկային կերպար, բայց միևնույն ժամանակ կորցնում է խոսելու ունակությունը։
Ափում Էրիկը գտնում է Առիելին և իմանում է, որ նա համր է։ Բայց այնուամենայնիվ Առիելը հիշեցնում էր Էրիկի խորհրդավոր փրկիչին և Էրիկը աղջկան հրավիրում է պալատ։ Սեբաստիանը, Ֆլաունդերը և Սկատլը հետևում են ջրահարսին, որպեսզի օգնեն։ Էրիկը հիացած է նրանով և հաջորդ օրը նրանք գնում են նավակով զբոսնելու։ Արքայազնը ուզում է համբուրել ջրահարսին, բայց այդ ժամանակ Ֆլոտցամը և Ջետցամը շրջում են նավակը։ Ուրսուլան տեսնելով, որ իր նենգ ծրագիրը խափանվում է, կերպարանափոխվում է մի գեղեցիկ աղջկա՝ Առիելի ձայնով և կախարդում է Էրիկին։ Կախարդանքի ներքո արքայազնը սիրահարվում է և առաջարկություն է անում նրան, որը դառնում է ջրահարսի հիասթափության պատճատը։
Երրորդ օրվա մայրամուտին հարսանյաց նավը դուրս է գալիս ծով։ Վշտացած Առիելը մնում է ափում։ Սկատտլը նավի վրայով թռչելիս հասկանում է, որ արքայազնի նորահայտ հարսնացուն Ուրսուլան է, բայց այլ կերպարով։ Իմանալով դրա մասին՝ Առիելը փորձում է լողալով հասնել նավին։ Սկատտլը հրահրում է թռչուններին և ջրաշխարհի բոլոր բնակիչներին հարձակվել նավի վրա, որպեսզի ձախողեն հարսանիքը։ Իրարանցման մեջ Վանեսայի ձեռքից անզգուշորեն ընկնում է մեդալիոնը, որը փշրվում է։ Չարը խափանվում է, Էրիկը դուրս է գալիս ազդեցությունից, և Առիելին վերադառնում է իր ձայնը։ Բայց արքայազնը չի հասցնում համբուրել ջրահարսին, որովհետև արևն արդեն մայր է մտնում։
Առիելը նորից դառնում է ջրահարս, իսկ Վանեսան ընդունում է Ուրսուլայի կերպարը և Առիելին տանում է ծով։ Նրանք ճանապարհին հանդիպում են Տրիտոն թագավորին, որին Սեբաստիանը պատմում է ողջ իրողությունը։ Որպեսզի փրկի աղջկան, Տրիտոնը իր կամքով տալիս է Ուրսուլային և թագը, և եռաժանին, արդյունքում դառնում է նրա նոր ստրուկը՝ որդանման գորշ պոլիպ։ Էրիկը սուզվում է դեպի հատակը՝ հույսով, որ կկարողանա փրկել սիրելիին, բայց Ֆլոցամը և Ջեցոմը փորձում են խանգարել նրան, ինչի արդյունքուն զոհվում են։ Զայրացած Ուրսուլան դառնում է մի հսկա մարդանման հրեշ և օվկիանոսը փոթորկում է։
Բարձրանալով հատակից հանած նավերից մեկի վրա, Էրիկը մենամարտում է Ուրսուլայի հետ և սպանում նրան։ Տրիտոնը վերադարձնում է իր թագը և եռաժանին, իսկ Էրիկին դուրս է բերում ծովի ափ։ Տեսնելով, թե ինչպես են Էրիկն ու Առիելը միմյանց սիրում, ծովի թագավորը որոշում է վերանայել իր հայացքները մարդկանց վերաբերյալ, որի հետևանքով նա աղջկան մարդ է դարձնում և բաց է թողնում։ Էրիկը և Առիելը ամուսնանում են։
Արիել
Արիել, Ատլանտիկայի ստորջրյա թագավորության արքայադուստր, ծովային արքա Տրիտոնի ամենափոքր դուստրը։ Նա 16 տարեկան է։ Շատ հետաքրքրված է մարդկանց իրերով (ինչը դուր չի գալիս հորը)։ Սիրահարված է արքայազն Էրիկին։
Առիելի կերպարը ստեղծվել է Անդերսենի Ջրահարսը հեքիաթի հիման վրա, բայց համառեժիսոր և սցենարիստ Ռոն Կլեմենսը գտնում է, որ պատմությունը շատ ողբերգական է և տխուր, այդ իսկ պատճառով փոփոխում է այն ։ Առիելի օրիգինալ կերպարը մշակվել է անիմատոր Գլեն Կինոմի կողմից, որի խոսքերով հերոսուհու արտաքին տեսքը համընկնում է իր կնոջ արտաքինին ։ Առիելի արտաքին տեսքին վերաբերվող այլ տարբերակի համաձայն հերոսուհու նախատիպը եղել է դերասանուհի Ալիսա Միլանոն, որն այդ ժամանակ 16 տարեկան էր ։ Ջրահարսի կենդանի մոդել դարձավ Շերրի Սթոուները ։ Առիելի մազերի շարժումը ջրի տակ կադրը վերցված է առաջին աստղագնաց Սալլի Ռայդի տիեզերիքում նկարված կադրերից։
Ուրսուլա
Ուրսուլա, չար ջրային վհուկ, որի գլխավոր նպատակն էր ձեռք բերել Ատլանտիկայի իշխանությունը։ Ուրսուլան բնակվում էր օվկիանոսի խորքում՝ քարանձավում, որը հիշեցնում է ծովային օձի կմախք։ Իշխում է պոլիպներով լի մի ամբողջ այգու, այդ պոլիպները ժամանակին եղել են ջրահարսներ, որոնք նրա հետ գործարք են կնքել։ Մի քանի տարի առաջ նա ապրում էր Տրիտոնի պալատում, բայց շուտով նրան վտարում են, որովհետև նա փորձում էր տիարանալ Ատլանտիկայի իշխանությանը։ Երազելով վրեժ լուծել՝ նա որոշում է օգնել Առիելին, ծանոթանալ արքայազնի հետ։ Դրա համար նա հրամայում է սաներին՝ Ֆլոցամին և Ջեցամին, ուղեկցել Առիելին իր մոտ։ Նա Առիելին տալիս է մարդկային կերպարանք՝ դրա փոխարեն վերցնելով նրա ձայնը, իսկ հետո ինքն է դառնում աղջիկ՝ Վանեսա անունով, որպեսզի մինչև երրորդ օրվա ավարտը Առիելը չհասցնի համբուրվել Էրիկի հետ և նորից դառնա ջրահարս՝ Ուրսուլայի սեփականությունը։ Դրա հետ մեկտեղ վհուկն ուզում էր շանտաժի ենթարկել Տրիտոնին, որպեսզի նա իր աղջկա ազատության համար տա իր թագը և եռաժանին։ Վհուկը կարողանում է ստանալ այն ինչ ուզում է, բայց հաղթում է արքայազն Էրիկը։
Ստեղծում
Սկզբից պլանավորվել էր, որ «Ջրահարսը» մուլտֆիլմը պետք է դառնա «Silly Symphonie (Հիմար սիմֆոնիաներ) սերիական ֆիլմի կարճամետրաժ անիմացիոն ֆիլմերից մեկը։ Այդ ֆիլմը ստեղծվել էր Հանս Քրիստիան Անդերսենի հեքիաթների հիման վրա։ Ֆիլմի արտադրությունը սկսվել էր 1930-ական թվականների վերջերին՝ «Սպիտակաձյունիկը և յոթ թզուկները» մուլտֆիլմի թողարկումից անմիջապես հետո։ Սակայն շուտով դադարեցվում է Disney ստուդիայի կողմից Անդերսենի «Անճոռնի ճուտիկը» հեքիաթի մոտիվներով մուլտֆիլմի ստեղծման պատճառով (1939)։
Ջրահարսը. Մյուզիքլ
Մուլտֆիլմի ստեղծումից 18 տարի անց նույն մոտիվներով Բրոդվեյում կայանում է «Ջրահարսը» մյուզիքլը։ Դրա պրեմիերան տեղի է ունեցել 2007 թվականի նոյեմբերի 3 - ին, բայց մյուզիքլը ժամանակավորապես փակվել է 2007 թվականի նոյեմբերի 10 - ին, Բրոդվեյի աշխատողների գործադուլի պատճառով ։ Մյուզիքլի առաջին ցուցադրությունը պետք է լիներ 2007 թվականի դեկտեմբերի 6-ին, բայց տեղափոխվեց 2008 թվականի հունվարի 10-ին ։ Ամերիկական տարբերակով Առիելը խաղացին Բրոդվեյի մյուզիքլի արտիստները՝ Սիեռա Բոգգենս և Չելսի Մորգան Ստոկը ( փոխարինող՝ Բեգգենս) )։ 2009 թվականի օգոստոսի 30 - ին Բրոդվեյում դադարեցվեց ներկայացման ցուցադրությունը հիմնականում բացասական արձագանքների պատճառով.
Ռուսական ներկայացում
2012 թվականի մարտի 15 - ին «Ստեյջ Էնտերթեյմենտ»-ը հայտարարեց «Ջրահարսը»» ռուսական մյուզիքլի մասին։ Առիելի դերում հանդես եկավ Նատալյա Բիստրովան, որը նախկինում հանդես էր եկել Բելլի դերում «Գեղցկուհին և հրեշը» մյուզիքլում։ 1912 թվականի հոկտեմբերի 5 - ին Պուշկինի հրապարակի «Ռոսիա» թատրոնում կայացավ մյուզիքլի շնորհանդեսը ։
Շնորհանդեսին ներկա էին Ռուսաստանի Դաշնության մշակույթի նախարար Վլադիմիր Մեդինսկին, ռուսական կինոյի և թատրոնի շատ աստղեր, ինչպես նաև Disney ստուդիայի կոմպոզիտոր Ալան Մենհենը, որը գրել էր ռուսական «Ջրահարսը» ներկայացման նոր երաժշտական հավաքածու, ինչպիսիք են «Հայրիկի աղջնակը», «Նրա ձայնը», «Մեկ քայլ մոտ» և այլն.
Ներկայացման երաժշտական ղեկավարը և դիրիժորը Մարիամ Բարսկայան էր, որը 2013 թվականին «Ստեյջ Էնտերթեյմենտ»-ում եղել է նաև «Չիկագո» մյուզիքլի առաջին շրջանի դիրիժորը, երկրորդ շրջանում նրան փոխարինել է Իրինա Օրժեխովսկայան, որը ներկայացման առաջին շրջանում Մարիամ Բարսկայայի օգնականն էր։
Ցուցադրություն
2000 թվականի սկզբներին Յուրի Ժիվովայի թարգմանությամբ ֆիլմը ցուցադրվեց PAL և DVD համակարգերով։ 2003 թվականին թողարկվեց Պյոտոր Գլանցայի և Իննա Կորոլյովայի սիրողական, երկձայն թարգմանությամբ մուլֆիլմը։
Քննադատություն
Մուլտֆիլմը ջերմորեն ընդունվեց քննադատների կողմից։ Նրանք նշում էին սյուժեի հետաքրքիր լուծումների, հրաշալի անիմացիաների և հետաքրքիր մտածված կերպարների, հատկապես ջրահարս Առիելի մասին։ Գովեստի խոսքեր հնչեցին մուլտֆիլմի երաժշտությունը վերաբերյալ, այն հետագայում արժանացավ բազմաթիվ մրցանակների՝ «Оսկար» և «Ոսկե գլոբուս»։ Rotten Tomatoes կայքում Ջրահարսը մուլտֆիլմի օգտին քվեարկել է 90%։ Բացասական արձագանքները կապված են հիմնականում սցենարի և Հանս Քրիստիան Անդերսենի հեքիաթի բնօրինակի տարբերությունների հետ։ Հեքիաթը վերականգնեց անիմացիայի նկատմամբ հետաքրքրությունը ամբողջ աշխարհում և դարձավ Դիսնեյ ստուդիայի, ինչպես նաև ողջ մուլտիպլիկացիայի սյունը։
Մուլտֆիլմը խաղերում
2006 թվականին ըստ Դիսնեյ ստուդիայի արտոնագրի «Զվեզդա» ֆիրման թողարկեց «Ջրահարսը:Ծովախորշերի մարգարիտը» խաղը։ Մշակումը՝ Օլեսյա Եմելյանովայի։
Արտաքին հղումներ
Կատեգորիա:Գրական ստեղծագործությունների էկրանավորումներ Կատեգորիա:Ուոլթ Դիսնեյ ստուդիայի մուլտֆիլմեր Կատեգորիա:Հանս Քրիստիան Անդերսենի ստեղծագործությունների էկրանավորումներ Կատեգորիա:Ամերիկյան եռաչափ ֆիլմեր Կատեգորիա:Ամերիկյան ֆիլմեր Կատեգորիա:Walt Disney Pictures ֆիլմեր Կատեգորիա:Լավագույն երաժշտության համար Օսկարի մրցանակակիր ֆիլմեր Կատեգորիա:Ֆիլմեր, որոնց գործողությունները տեղի են ունենում Ֆրանսիայում Կատեգորիա:Ամերիկյան ֆիլմեր հասունացման տարիքի մասին Կատեգորիա:Ֆիլմեր վհուկների մասին
Նաիրի (համակարգիչ)
Նաիրին 1963 թվականին Երևանի մաթեմատիկական մեքենաների գիտահետազոտական ինստիտուտի կողմից մշակած երկրորդ սերնդի համակարգիչ է եղել, որն ստեղծվել է ճարտարագիտական նպատակների համար։
ԽՍՀՄ-ում եղել է առաջինը, որ օգտագործել է մանրածրագրային ղեկավարող հանգույց։ Արտադրվել է Հայաստանի Էլեկտրոն և Ռուսաստանի Կազան գործարաններում։ Մինչ 1975 թվական արտադրվել է 500 Նաիրի համակարգիչ։ Նաիրին ցուցադրվել է չորս միջազգային ցուցահանդեսում, և բազմաթիվ արտոնագրեր ձեռք բերել Ճապոնիայից և եվրոպական երկրներից։ ԽՍՀՄ-ի առաջին համակարգչային օգտատերերի միությունն ստեղծվել է Նաիրի օգտատերերի համար ։ Գլխավոր նախագծողն է եղել Հ. Հովսեփյանը, ով ԽՍՀՄ պետական մրցանակի է արժանացել 1971 թվականին ։
Արտաքին հղումներ
Կատեգորիա:Համակարգիչներ Կատեգորիա:ԵրՄՄԳՀԻ ստեղծագործություններ
Տուպիրամա
Տուպիրամա  (Tupirama), համայնք Բրազիլիայում՝ Տոկանտինս նահանգի կազմում։ Գտնվում է Արևմտյան Տոկանտինսի մարզում։ Մտնում է Միրասեմա դու Տոկանտինսի գավառի կազմի մեջ։ Բնակչությունը կազմում է 1311 մարդ՝ 2006 թվականի տվյալներով։ Գրավում է 712,202 կմ2 տարածք։ Բնակչության խտությունը՝ 1,8 մարդ/կմ²։
Արտաքին հղումներ
Կատեգորիա:Բրազիլիայի բնակավայրեր Կատեգորիա:Տոկանտինս նահանգի բնակավայրեր
Բոբրիկ (գյուղ, Կորոստիշևի շրջան)
Բոբրիկ (Бобрик), գյուղ Ուկրաինայի Ժիտոմիրի մարզի Կորոստիշևի շրջանում։
2001 թվականի տվյալներով Բոբրիկ գյուղում բնակվում էր 66 մարդ։ Բնակավայրը զբաղեցնում է 0,45 կմ² տարածք։ Բնակչության խտությունը կազմում էր 146,67 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Կորոստիշևի շրջանի բնակավայրեր Կատեգորիա:Ուկրաինայի գյուղեր
Կոզիրի (Միլլերովսկի շրջան)
Կոզիրի (Козыри), գյուղ (խուտոր) Ռուսաստանի Դաշնության Ռոստովի մարզի Միլլերովսկի շրջանում։ Մտնում է Կոլոդեզյանսկի գյուղական համայնքի կազմի մեջ։
Կատեգորիա:Ռոստովի մարզի Միլլերովսկի շրջանի բնակավայրեր Կատեգորիա:Ռուսաստանի խուտորներ
Սեփեթլուքյոյ
Սեփեթլուքյոյ, գյուղ Արևմտյան Հայաստանում, Սեբաստիայի վիլայեթի Ամասիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Թուրքիայի գյուղեր
Հայաստանի ֆուտբոլի ֆեդերացիա
Հայաստանի ֆուտբոլի ֆեդերացիան (ՀՖՖ), հայկական ֆուտբոլը կառավարող մարմին։ Հիմնադրվել է 1992 թ. հունվարի 18-ին։ ՖԻՖԱ-ի անդամ է 1992 թ. հուլիսի 3-ից, ՈՒԵՖԱ-ի լիիրավ անդամ՝ 1993 թ. հունվարի 17-ից։ Ֆեդերացիայի նախագահը Արմեն Մելիքբեկյանն է։
ՀՖՖ-ի գործառույթներ
ՀՖՖ-ի հիմնական խնդիրներն են երկրում ֆուտբոլի տարածումը, զարգացումը, զանգվածային և մանկապատանեկան ֆուտբոլի կազմակերպման ապահովումը, ֆուտբոլիստների վարպետության բարձրացումը, մրցավարների, մարզիչների, մարզիկների բարոյական բարձր հատկանիշների դաստիարակումը, հանրապետության մրցումների կազմակերպումն ու անցկացումը, այդ համակարգերի կատարելագործումը, հայրենական ֆուտբոլի նյութատեխնիկական բազայի զարգացմանը նպաստելը։
ՀՖՖ-ն մշակում է հանրապետությունում ֆուտբոլի զարգացման ընթացիկ և հեռանկարային ծրագրեր, կազմակերպում հանրապետության հավաքական թիմերի նախապատրաստումը միջազգային տարբեր մրցումների։ ՀՖՖ-ն միավորում է մարզային ֆեդերացիաները, ֆուտբոլի ակումբները, մարզադպրոցները, մարզակենտրոնները, բաժանմունքները, համագործակցում է Հայաստանի սպորտի և երիտասարդության հարցերի նախարարության հետ։
ՀՖՖ մարմիններ
ՀՖՖ բարձրագույն մարմինը համագումարն է, որը 4 տարով ընտրում է նախագահ և գործադիր կոմիտեի անդամներ։
Աշխատանքային մարմինը գործկոմն է։ Հրատապ խնդիրներ լուծելու համար ստեղծվել է գործկոմի բյուրո։ Ֆուտբոլի զարգացման հարցերի կարգավորման, ընդունված որոշումների կատարման ընթացքը հսկելու, գործկոմին առաջարկներ ներկայացնելու համար ստեղծվել են բաժիններ (զանգվածային, մրցավարական, պատանեկան, միջազգային կապեր և այլն)։ Ֆեդերացիայում գործում է բաժանմունք, որի գործունեությունը նպատակաուղղված է կանանց ֆուտբոլին ։
Մրցանակներ
2023 թվականի մայիսին Հայաստանի ֆուտբոլի ֆեդերացիան ստացել է FIFA FORWARD Awards 2023 մրցանակը փոքր դաշտերի նախագծերի համար։ ՖԻՖԱ-ի՝ մասսայական ֆուտբոլի միջտարածաշրջանային ենթակառուցվածքների զարգացման ծրագրի շրջանակներում ներկայացված էին երկրի տարբեր մարզերի 89 փոքր դաշտերը ։
Արտաքին հղումներ
Կատեգորիա:1992 հիմնադրումներ Հայաստանում Կատեգորիա:ՈՒԵՖԱ անդամ միություններ Կատեգորիա:Ֆուտբոլը Հայաստանում Կատեգորիա:Հայաստանի սպորտի կառավարման մարմիններ
Սուլբի (գյուղ, Սիմեռպալու շրջան)
Սուլբի (Sulbi), գյուղ Էստոնիայի Վիրումաա նահանգի Սիմեռպալու շրջանում։
2011 թվականի տվյալներով գյուղում բնակվում էր 82 մարդ։
Արտաքին հղումներ
Կատեգորիա:Էստոնիայի Վիրումաա նահանգի Սիմեռպալու շրջանի բնակավայրեր Կատեգորիա:Էստոնիայի գյուղեր
Վարդևան Գրիգորյան
Վարդևան Ֆաբրիցուսկու Գրիգորյան, ՀՀ պետական, քաղաքական և ֆիզիկական կուլտուրայի և սպորտի գործիչ։
Պարգևներ և կոչումներ
Ամուսնացած է, ունի չորս որդի։
Ծանոթագրություններ
Կատեգորիա:Հայ մարզիչներ Կատեգորիա:Հայ մարզական գործիչներ Կատեգորիա:1953 ծնունդներ Կատեգորիա:Հուլիսի 12 ծնունդներ Կատեգորիա:Գյումրի քաղաքում ծնվածներ Կատեգորիա:ԳՊՄԻ շրջանավարտներ Կատեգորիա:Մանկավարժական գիտությունների դոկտորներ Կատեգորիա:«Առաքելություն» ՀՔԿ անդամներ Կատեգորիա:ԲՀԿ անդամներ Կատեգորիա:ՀՀ ԳԽ 1-ին գումարման պատգամավորներ Կատեգորիա:ՀՀ ԱԺ 2-րդ գումարման պատգամավորներ Կատեգորիա:ՀՀ վաստակավոր մարզիչներ Կատեգորիա:ՀՀ վաստակավոր մանկավարժներ Կատեգորիա:ՀՀ ԱԺ 7-րդ գումարման պատգամավորներ Կատեգորիա:Հայ ուսուցիչներ Կատեգորիա:Հայ քաղաքական գործիչներ Կատեգորիա:Հայ պետական գործիչներ
Տրիբուխի
Տրիբուխի (Трибухи), գյուղ Ուկրաինայի Վիննիցայի մարզի Լիտինկայի շրջանում։ Հիմնադրվել է 1922 թվականին։
2001 թվականի տվյալներով Տրիբուխի գյուղում բնակվում էր 459 մարդ։ Բնակավայրը զբաղեցնում է 0,14 կմ² տարածք։ Բնակչության խտությունը կազմում էր 3278,57 մարդ/կմ²։
Օշորա
Օշորա (ოშორა), գյուղ Վրաստանում։ Գտնվում է Սամցխե-Ջավախք մարզի Ասպինձայի շրջանում ։
Դիրք
Գյուղը գտնվում է ծովի մակարդակից 1200 մետր բարձրության վրա։ Շրջկենտրոն Ասպինձայից հեռու է 8 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 531 մարդ ։
Կոլոդեզի (Միլլերովսկի շրջան)
Կոլոդեզի (Колодези), սլոբոդա Ռուսաստանի Դաշնության Ռոստովի մարզի Միլլերովսկի շրջանում։ Կոլոդեզյանսկի գյուղական համայնքի վարչական կենտրոնն է։
Կատեգորիա:Ռոստովի մարզի Միլլերովսկի շրջանի բնակավայրեր
Արմենուհի (քանդակ, Երևան)
«Արմենուհի» քանդակ, գտնվում է Երևանի Սիրահարների այգում։ Տեղադրվել է 2009 թվականին։
Պատմություն
«Արմենուհի» քանդակը Հռիփսիմե Սիմոնյանը ստեղծել է 1968 թվականին ։ Այն միայն մեկ անգամ ցուցադրվել է Հայաստանի նկարիչների միությունում։ 2009 թվականին քանդակագործի ընտանիքը «Արմենուհի» կերամիկական քանդակը նվիրել է Երևան քաղաքին։ Արձանի բացման արարողությանը ներկա են եղել Երևանի քաղաքապետ Գագիկ Բեգլարյանը, քանդակագործի որդին՝ ճարտարապետ Արծվին Գրիգորյանը, թոռնուհին՝ Արևիկ Գրիգորյանը, նկարիչների միության նախագահ Կարեն Աղամյանը, արվեստաբան Շահեն Խաչատրյանը, աշակերտները, արվեստագետներ ։
Տվյալներ
Քանդակը կառուցված է կերամիկայից և ունի 1.9 մետր բարձրություն ։
Ծանոթագրություններ
Կատեգորիա:Երևանի հուշարձաններ Կատեգորիա:Հռիփսիմե Սիմոնյանի քանդակներ Կատեգորիա:1968 ստեղծված արձաններ Կատեգորիա:2009 հիմնադրումներ Հայաստանում Կատեգորիա:Կանանց հուշարձաններ
(1757) Պորվոո
(1757) Պորվոո (Porvoo), աստերոիդ աստերոիդների հիմնական գոտում։ Հայտնաբերվել է 1939 թվականի մարտի 17-ին Իրյո Վյայսյալյայի կողմից Տուրկուում ։
Միջին հեռավորությունը Արեգակից կազմում է 2,350773 ա. մ., առավելագույնը մոտենում է 2,0525 ա. մ. հեռավորության վրա և հեռանում 2,649 ա. մ. ։ Արեգակի շուրջ մեկ ամբողջական պտույտ է կատարում 1316,48 երկրային օրվա ընթացքում, իր ուղեծրով շարժվելով միջինում 0,273456 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,98° անկյուն։
Արտաքին հղումներ
Կատեգորիա:1939 թվականին հայտնաբերված աստղագիտական մարմիններ Կատեգորիա:Իրյո Վյայսյալյայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կենադա
Կենադա (Кенада), գյուղ Ռուսաստանի Խաբարովսկի երկրամասի Վանինսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:1955 թվականին հիմնադրված բնակավայրեր Կատեգորիա:Ռուսաստանի Խաբարովսկի երկրամասի Վանինսկի շրջանի բնակավայրեր
Աշունը դեռ հեռու է
«Աշունը դեռ հեռու է» (Līdz rudenim vēl tālu), ռեժիսոր Ալոիզ Բրենչի գեղարվեստական ֆիլմը, որը նկարահանվել է Զիգմունդ Սկուինշի «Կոլումբոսի թոռները» վիպակի հիման վրա 1964 թվականին։ Ֆիլմի այլ անվանումն է՝ «Պատմություն մի սիրո մասին»։ Ֆիլմի պրեմիերան կայացել է 1965 թվականի օգոստոսին Ռիգայում և 1966 թվականի փետրվարի 14-ին Մոսկվայում։
Սյուժե
Երիտասարդ ու գեղեցիկ աղջիկը պետք է ընտրի իր սրտի երկու հավակնորդներից մեկին։ Յուդիտեն ունի հրապուրիչ հնարավորություն՝ թաքնվել կազմակերպված կենցաղի աշխարհում, որը կտա երիտասարդ գիտությունների թեկնածու Շումսկու հետ միությունը։ Այնուամենայնիվ, նա հեռանում է Ռոլանդից և ընտրում անհայտությունը ի դեմս իր նախկին դպրոցական ընկերոջ՝ ռոմանտիկ նկարիչ Լիպստի։
Բորոկ (գյուղ, Կորոստիշևի շրջան)
Բորոկ (Борок), գյուղ Ուկրաինայի Ժիտոմիրի մարզի Կորոստիշևի շրջանում։
2001 թվականի տվյալներով Բորոկ գյուղում բնակվում էր 47 մարդ։ Բնակավայրը զբաղեցնում է 0,417 կմ² տարածք։ Բնակչության խտությունը կազմում էր 112,71 մարդ/կմ²։
Սամոտուզ
Գուշկալկա (Гушкалка), գետ Ռուսաստանում, հոսում է Կարելական ինքնավար հանրապետությունում և Օլոնեցկի շրջանում։ Գետաբերանը տեղակայված է Նովզեմա գետի աջ ափին՝ 36 կմ հեռավորության վրա։ Գետի երկարությունը 12 կմ է։
Բորոկ (գյուղ, Կորոստիշևի շրջան)
Արտաքին հղումներ
Կատեգորիա:Ուկրաինայի Ժիտոմիրի մարզի Կորոստիշևի շրջանի բնակավայրեր Կատեգորիա:Ուկրաինայի գյուղեր
Սամոտուզ
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Սիչյովկա (Պեսչանայայի վտակ)
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։ Տվյալներն ըստ ջրային ռեսուրսների ֆեդերատիվ տեսչության ․
(9637) Պերրիռոզ
(9637) Պերրիռոզ (Perryrose), աստերոիդ աստերոիդների հիմնական գոտում։ Հայտնաբերվել է 1994 թվականի օգոստոսի 9-ին INAS ծրագրի կողմից Պալոմարում ։
Միջին հեռավորությունը Արեգակից կազմում է 2,390283 ա. մ., առավելագույնը մոտենում է 1,8364 ա. մ. հեռավորության վրա և հեռանում 2,9441 ա. մ. ։ Արեգակի շուրջ մեկ ամբողջական պտույտ է կատարում 1349,81 երկրային օրվա ընթացքում, իր ուղեծրով շարժվելով միջինում 0,266704 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,87° անկյուն։
Արտաքին հղումներ
Կատեգորիա:1994 թվականին հայտնաբերված աստղագիտական մարմիններ Կատեգորիա:INAS ծրագրի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Յուրիկ Սաֆարյան
Յուրիկ Սերյոժայի Սաֆարյան, ֆիզիկամաթեմատիկական գիտությունների դոկտոր (2003), պրոֆեսոր (2008)։ Գորիսի պետական համալսարանի ռեկտոր։
Պարգևներ և կոչումներ
Ամուսնացած է, ունի մեկ որդի։